Държавен вестник, бр. 16, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  16
управляващият орган на съответната програма 
не планира обявяване на процедури за пре-
доставяне на безвъзмездна финансова помощ 
през следващата календарна година, в същия 
срок той оповестява това на електронната стра-
ница на съответната програма и на Единния 
информационен портал и не публикува проект 
на индикативна годишна работна програма.
(4) След изтичането на срока по ал. 3 
проектите на индикативни годишни работни 
програми се съгласуват от Съвета за коор-
динация при управлението на средствата от 
Европейския съюз.
(5) След съгласуването по ал. 4 проектът 
на индикативна годишна работна програма 
се съгласува от Комитета за наблюдение на 
съответната програма.
(6) При съгласуването по ал. 4 и 5 проектът 
на индикативната годишна работна програма 
се разглежда заедно с информация за комента-
рите, получени по реда на ал. 3, и за степента 
на отразяването им.
(7) След съгласуването по ал. 5 управлява-
щият орган публикува индикативната годишна 
работна програма на интернет страницата на 
съответната програма, на Единния инфор-
мационен портал и в ИСУН не по-късно от  
30 ноември всяка година.
(8) Измененията на индикативната годишна 
работна програма се съгласуват от съответния 
комитет за наблюдение при:
1. включване на нова процедура;
2. отменяне на планирана процедура;
3. промяна по отношение на конкретна 
процедура, свързана със:
а) целите є;
б) общия размер на финансовата помощ по 
процедурата – при промяна с повече от 50 на 
сто спрямо първоначално заложения;
в) допустимите кандидати.
(9) Извън случаите по ал. 8 измененията в 
индикативните годишни работни програми се 
утвърждават от ръководителя на управляващия 
орган на съответната програма и се изпращат 
на Комитета за наблюдение за информация.
(10) Всички изменения в индикативната 
годишна работна програма се публикуват на 
електронната страница на съответната програ-
ма, на Единния информационен портал и в 
ИСУН, като измененията по ал. 8 се публикуват 
в едноседмичен срок от съгласуването им по 
реда на ал. 8, съответно от утвърждаването 
им по реда на ал. 9.
(11) Изискването за съгласуване по ал. 5 и 
8 не се прилага по отношение на Програмата 
за храни и основно материално подпомагане.
Чл. 27. Управляващият орган организира 
координирано с мрежата от информационни 
центрове по чл. 20, ал. 1 от ЗУСЕФСУ разяс-
нителна кампания, насочена към потенциал-
ните кандидати, в 30-дневен срок от датата 
на публикуване на обявата за откриване на 
процедурата за предоставяне на безвъзмездна 
финансова помощ чрез подбор.
Чл. 28. Управляващият орган предоставя 
на Единния информационен портал и на ин-
тернет страницата на съответната програма, 
а при интегрирани проекти – на интернет 
страницата на водещата програма, публичен 
достъп до данните относно предоставената 
финансова помощ в съответствие с изисква-
нията на чл. 49, параграф 3 и 4 от Регламент 
(ЕС) № 2021/1060.
Чл. 29. До 30 дни от датата на сключване 
на административния договор, съответно 
издаването на заповедта за предоставяне на 
безвъзмездна финансова помощ, управляващи-
ят орган организира въвеждащо обучение за 
бенефициентите за изпълнение на проектите 
по съответната процедура, с изключение на 
случаите, в които бенефициентът изрично е 
заявил, че няма да се възползва от тази въз-
можност. При необходимост областните инфор-
мационни центрове подпомагат управляващия 
орган в изпълнението на тази дейност.
ДОПЪЛНИТЕЛНА РАЗПОРЕДБА
§ 1. По смисъла на постановлението:
1. „Асоциирани партньори на кандидатите 
за безвъзмездна финансова помощ“ са всички 
физически и юридически лица и техни обеди-
нения, които са заинтересовани от реализира-
нето на проекта и участват в изпълнението на 
дейностите по него, но не разходват средства 
от безвъзмездната финансова помощ. Асоци-
ираните партньори не могат да бъдат опреде-
ляни за изпълнители по проекта по смисъла 
на чл. 49 от ЗУСЕФСУ.
2. „Водеща програма“ е програмата, по 
която е определен най-голям финансов ресурс 
за процедура за предоставяне на безвъзмездна 
финансова помощ за интегрирани проектни 
предложения.
3. „Кандидати за безвъзмездна финансова 
помощ“ са всички физически и юридически 
лица и техни обединения, които кандидатстват 
за безвъзмездна финансова помощ чрез подава-
не на проектно предложение или на финансов 
план за бюджетна линия.
4. „Оценка на административното съответ-
ствие и допустимостта“ е етап от оценяването 
на проектното предложение, при който се 
извършва проверка относно формалното съ-
ответствие на проектното предложение и на 
допустимостта на кандидатите и проектните 
дейности.
5. „Партньори на кандидатите за безвъзмезд-
на финансова помощ“ са всички физически и 
юридически лица и техни обединения, които 
участват съвместно с кандидата в подготовката 
и/или техническото изпълнение на проекта или 
на предварително заявени във формуляра за 
кандидатстване дейности от проекта и разходват 
средства от безвъзмездната финансова помощ.